**งานวิจัย/บทความ เผยแพร่ KMblog สสจ.กาฬสินธุ์**

1. **ชื่องานวิจัย/บทความ :** การพัฒนาศูนย์ฟื้นฟูสมรรถภาพในชุมชน

**2. ชื่อผู้วิจัย : นางสาวอภิญญา ช่วยนา นางสาวจริยภาณ์ บุญรมย์**

**3.หน่วยงาน :** โรงพยาบาลเขาวง

**4. ปีที่จัดทำ** : 2560

**5.หลักการและเหตุผล :**

**ปัญหาที่พบ**

ถึงแม้งานกายภาพบำบัดจะให้บริการเชิงรุกออกเยี่ยมในชุมชนแก่ ผู้สูงอายุ คนพิการและผู้ป่วยระยะฟื้นฟูที่มีปัญหาด้านการเคลื่อนไหวทุกวัน เวลา 08.00-16.00 น แต่จากการดำเนินงานที่ผ่านมาพบว่าผู้สูงอายุ คนพิการและผู้ป่วยระยะฟื้นฟูที่มีความจำเป็นที่ต้องได้รับการรักษาทางกายภาพบำบัดอย่างต่อเนื่องมีจำนวนมากนักกายภาพบำบัดไม่เพียงพอต่อการให้บริการ นอกจากนี้ยังพบว่าชุมชนและหน่วยงานที่เกี่ยวข้องยังไม่มีบทบาทในการดูแลคนพิการมากนัก

**แนวทางการแก้ไข**

จากการวิเคราะห์ปัญหาที่พบงานกายภาพบำบัดโรงพยาบาลเขาวงร่วมกับเครือข่ายกายภาพบำบัดจังหวัดกาฬสินธุ์ได้จัดตั้งศูนย์โฮมสุขเพื่อดำเนินงานให้บริการกลุ่มเป้าหมายซึ่งได้แก่ ผู้สูงอายุ คนพิการและผู้ป่วยระยะฟื้นฟูที่มีปัญหาด้านการเคลื่อนไหว ได้รับการตรวจคัดกรอง เบิกจ่ายกายอุปกรณ์ กายอุปกรณ์ประยุกต์และปรับสภาพบ้านให้มีความเหมาะสมเพื่อให้ชุมชนมีบทบาทในการดูแลกลุ่มเป้าหมาย โดยศูนย์โฮมสุขได้รับงบประมาณสนับสนุนจากกองทุนฟื้นฟูสมรรถภาพที่จำเป็นต่อสุขภาพจังหวัดกาฬสินธุ์ในการสนับสนุนการดำเนินงานของอาสาสมัครศูนย์โฮมสุขและการพัฒนาศักยภาพในการดูแล รวมถึงองค์กรปกครองส่วนท้องถิ่นเข้ามามีส่วนสนับสนุนในการดำเนินงานศูนย์โฮมสุข

**6.วัตถุประสงค์**

* 1. เพื่อเพิ่มการเข้าถึงการปรับสภาพบ้านเพื่อให้เหมาะสมกับสภาพของผู้พิการ
  2. เพิ่มเครือข่ายการดูแลศูนย์พื้นฟูสภาพ

ตัวชีวัด 1.ร้อยละความครอบคลุมในการปรับสภาพบ้านของคนพิการในอำเภอเขาวง

2.จำนวนเครือข่ายที่เพิ่มขึ้น (เป้าหมาย 2แห่ง)

**7. กลุ่มเป้าหมาย :** คนพิการทุกประเภทที่มีปัญหาด้านการเคลื่อนไหว ,อสม. ,แกนนำชุมชน ,เจ้าหน้าที่ รพ.สต. ,คกก.ดูแลต่อเนื่องที่บ้าน ,ทีมครอบครัว

**8. เครื่องมือ : แบ**บประเมินการทำกิจวัตรประจำวัน(ADL) ,ฐานข้อมูลคนพิการ ,แบบประเมินการทรงตัว(BBS) ,แบบประเมิน ICF

**9. ขั้นตอนการดำเนินงาน**

กิจกรรมการดำเนินงานของศูนย์โฮมสุข มีดังนี้

1. ให้บริการฟื้นฟูสมรรถภาพ สร้างเสริมสุขภาพ ป้องกัน และรักษาสุขภาพกลุ่มเป้าหมาย ประกอบด้วย คนพิการทุกประเภท ผู้สูงอายุ และผู้ป่วยระยะฟื้นฟูที่มีปัญหาด้านการเคลื่อนไหว
   * ให้ความรู้ คำแนะนำเกี่ยวกับการจัดสภาพแวดล้อมให้เหมาะสมกับความพิการและข้อจำกัดทางสุขภาพ เช่น แนะนำให้กลุ่มเป้าหมายนอนเตียงแทนการนอนพื้น
   * มีการประชุม แลกเปลี่ยนเรียนรู้ข้อมูลกลุ่มเป้าหมายเป็นรายเคส
   * มีการวางแผน การดูแลร่วมกันทั้งภาคเครือข่าย
   * มีการส่งต่อข้อมูลกลุ่มเป้าหมายระหว่างเจ้าหน้าที่ศูนย์โฮมสุข และทีมสหวิชาชีพผ่านทางโซเชียลมีเดีย เช่น facebook และ line เป็นต้น
   * ให้บริการฟื้นฟูสมรรถภาพร่วมกับทีมสหวิชาชีพและสอนญาติ/ผู้ดูแลเกี่ยวกับการฟื้นฟูสมรรถภาพและการเฝ้าระวังการเกิดภาวะแทรกซ้อน
   * แนะนำการใช้กายอุปกรณ์และกายอุปกรณ์ประยุกต์ที่เหมาะสม
   * มีการสำรวจ ค้นหา ขึ้นทะเบียนคนพิการรายใหม่
2. มีการดำเนินกิจกรรมปรับสภาพบ้านร่วมกัน โดยเจ้าหน้าที่สาธารณสุข/เจ้าหน้าที่ อบต./เทศบาล และเจ้าหน้าที่ศูนย์โฮมสุข เช่น การคัดเลือกกลุ่มเป้าหมายโดยชุมชน การออกแบบโดยนักกายภาพบำบัด การประมาณค่าใช้จ่ายโดยเจ้าหน้าที่ อปท. การประสานเพื่อจัดทำโครงการโดยนักพัฒนาชุมชน ฯลฯ
3. ส่งเสริมการประกอบอาชีพให้กับกลุ่มเป้าหมาย เช่น เจ้าหน้าที่ศูนย์โฮมสุขสอนการทำกระติบข้าว การทำหมวก และการทำลูกประคบสด เป็นต้น
4. มีการสำรวจ ค้นหา และส่งต่อข้อมูลคนพิการรายใหม่/เก่าให้กับครูการศึกษาพิเศษเพื่อส่งเสริมให้คนพิการสามารถเข้าถึงบริการด้านการศึกษา

* ศูนย์โฮมสุขมีการทำงานร่วมกับภาคีเครือข่ายดังนี้

1. องค์กรปกครองส่วนท้องถิ่น

* สนับสนุนงบประมาณในการดำเนินโครงการของศูนย์โฮมสุข และการปรับสภาพบ้านคนพิการ
* สนับสนุนรถรับ-ส่ง สำหรับคนพิการที่มีความยากลำบากในการเดินทาง
* ส่งเสริมการประกอบอาชีพให้กับกลุ่มเป้าหมาย
* สนับสนุนบุคลากรในการดำเนินการปรับสภาพบ้านและการเยี่ยมบ้านผู้ป่วย

1. ชุมชน

* อสม.ในพื้นที่ส่งต่อข้อมูลผู้ป่วยรายใหม่ให้กับเจ้าหน้าที่ศูนย์โฮมสุข
* สนับสนุน แรงงาน งบประมาณในการปรับสภาพบ้าน
* บริจาคอาหาร ข้าวของเครื่องใช้ ให้แก่คนพิการ

1. รพ.สต.

* ประสานทีม สหวิชาชีพและภาคีเครือข่าย ได้แก่ ทีมเจ้าหน้าที่ รพ.เขาวง รพ.กาฬสินธุ์ เทศบาล ชุมชน และครูการศึกษาพิเศษ
* ร่วมสำรวจ คัดกรองและประเมินกลุ่มเป้าหมายรายใหม่
* สนับสนุนบุคลากรในการออกเยี่ยมบ้าน การปรับสภาพบ้าน และให้บริการ เปลี่ยนอุปกรณ์ให้กับกลุ่มเป้าหมายที่มีการเคลื่อนไหวลำบาก เช่น สายอาหาร สายสวนปัสสาวะ และสอนการล้างแผล เป็นต้น

**10. คำสำคัญ :** ศูนย์ฟื้นฟูสมรรถภาพ, ศูนย์โฮมสุข

**11.ประเภทผลงาน :**

**12. สถานะ :** ***จัดทำโครงร่าง, เสนอโครงร่าง,*** เก็บข้อมูล, วิเคราะห์ข้อมูล, จัดทำรายงาน

**13. อำเภอ :** เขาวง

14. โครงการกองทุน : -

15. รพ.สต.ที่รับผิดชอบ :